stanford-oval/wikipedia huggingface dataset:
มาสเตอร์เชฟไทยแลนด์ ซีซันที่ 6
ข้อมูลการออกอากาศ > ตอนที่ 10 : อาหารไทยร่วมสมัย

การแข่งกล่องปริศนา: ผู้เข้าแข่งขันทั้ง 10 คน จะต้องแข่งขันกันในโจทย์กล่องปริศนา ภายในกล่องประกอบด้วย แก้มหมู ซึ่งเป็นวัตถุดิบหลัก และวัตถุดิบอื่น ๆ ได้แก่ เส้นจันท์, ดอกกะหล่ำ, หัวไชเท้า, ใบชะพลู, เห็ดถอบ, แรดิช, แบบีแคร์รอต, อิตาเลียนเบซิล และลูกหม่อน ในโจทย์ "อาหารไทยร่วมสมัย" โดยมีเวลา 60 นาทีในการแข่งขัน ในการแข่งขันครั้งนี้ เชฟพลอย ณัฐนิชา บุญเลิศ 4 คนสุดท้ายของรายการมาสเตอร์เชฟไทยแลนด์ ซีซันที่ 1 และ 4 คนสุดท้ายของรายการท็อปเชฟไทยแลนด์ 2023 ได้รับเชิญให้มาเป็นผู้สอนผู้เข้าแข่งขันทั้ง 10 คนในการตกแต่งจานอาหารให้สวยงาม ในการแข่งขันครั้งนี้ 3 คนที่ทำผลงานได้ดีที่สุด คือ แคปหมู เฮง และเอื้อ และผู้ชนะ คือ เฮง
ผู้ชนะ: เฮง
บททดสอบภารกิจแบบทีม: โดยสัปดาห์นี้ได้แบ่งทีมเป็นสองทีม ซึ่งในรอบที่แล้ว เฮง เป็นผู้ชนะ และเอื้อ เป็นผู้ที่ทำผลงานได้เป็นอันดับที่สอง จะต้องเป็นหัวหน้าทีม และได้รับสิทธิ์ในการเลือกลูกทีมทั้งหมด
| หัวหน้าทีม | สมาชิก |
| --- | --- |
เฮง: ซีตรอง, แคปหมู, กิ๊ก, สตังค์
เอื้อ: เบลล์, คิว, เมาะ, ไจแอ้นท์
ทีมที่ชนะ: ทีมสีแดง
ข้อมูลการออกอากาศ > ตอนที่ 11 : เซียนแกะสูตร

บททดสอบความละเอียดและความแม่นยำ: จากที่ทีมสีน้ำเงินแพ้ในภารกิจแบบทีม จะต้องแข่งขันกันต่อในบททดสอบความละเอียดและความแม่นยำ โจทย์การแข่งขันในครั้งนี้ คือ ไส้กรอกปลาแนม อาหารไทยโบราณสมัยรัชกาลที่ 2 โดยมีเกณฑ์การตัดสินดังต่อไปนี้
ไส้กรอกมีปริมาณไส้ที่พอดี ย่างแล้วออกมาเป็นสีน้ำตาล และไม่ไหม้
ไส้กรอกสุกนุ่ม รสชาติเครื่องแกงไม่เผ็ดเกินไป
ปลาแนมต้องมีสีขาวนวล เนื้อเหมือนทราย เนื้อไม่ร่วนไม่แฉะ
รสชาติของปลาแนมต้องหวานอมเปรี้ยวหอมกลิ่นส้มซ่า รับประทานคู่กับไส้กรอกแล้วสามารถชูรสกันได้ดี
ผู้ชนะ ไจแอ้นท์
ผู้ที่ตกเป็นอันดับผลงานแย่ที่สุด: เบลล์และคิว
ผู้ที่ถูกคัดออก: คิว
บททดสอบความคิดสร้างสรรค์: ในรอบนี้ ผู้เข้าแข่งขันสามารถทำอาหารไทยได้ตามใจตนเอง แต่วัตถุดิบที่สามารถหยิบได้ จะเท่ากับจำนวนวัตถุดิบที่สามารถทายได้ในแกงที่เป็นโจทย์เท่านั้น แต่ละคนมีเวลา 90 วินาทีในการทาย ผู้เข้าแข่งขันจะต้องทายวัตถุดิบให้ถูกต้องมากที่สุด หากทายผิดจะจบเกม และเลือกวัตถุดิบได้ตามที่ทายเอาไว้ โดยซีตรอง ทายได้ 8 วัตถุดิบ เฮง ทายได้ 7 วัตถุดิบ เบลล์ ทายได้ 10 วัตถุดิบ ไจแอ้นท์ ทายได้ 4 วัตถุดิบ เอื้อ ทายได้ 9 วัตถุดิบ สตังค์ ทายได้ 6 วัตถุดิบ แคปหมู ทายได้ 6 วัตถุดิบ เมาะ ทายได้ 8 วัตถุดิบ และกิ๊ก ทายได้ 9 วัตถุดิบ ทั้งนี้ แกงที่ผู้เข้าแข่งขันได้ชิม มีวัตถุดิบทั้งหมด 27 วัตถุดิบ ในการแข่งขันครั้งนี้ ผู้เข้าแข่งขันมีเวลา 60 นาทีในการทำอาหารไทยที่ตนเองถนัดที่สุด โดยจะมี 1 คนที่ต้องออกจากการแข่งขัน หลังจากกรรมการชิมอาหารของผู้เข้าแข่งขันทุกคนแล้ว มีคนที่ทำได้ดีที่สุด คือ เมาะ ส่วน 3 คนที่ทำได้แย่ที่สุด คือ กิ๊ก ไจแอ้นท์ และเอื้อ ทั้ง 3 คน ไม่มีคาร์โบไฮเดรต แต่กิ๊ก จานอาหารยังมีรสชาติที่ดีกว่าอีกสองคน จึงยังผ่านเข้ารอบต่อไป ส่วนไจแอ้นท์ จานอาหารมีรสชาติที่หวานเกินไป และเอื้อ จานอาหารมีรสชาติที่เค็มเกินไป โดยผู้ที่ต้องออกจากการแข่งขันในวันนี้ คือ ไจแอ้นท์ เนื่องจากไก่ของไจแอ้นท์ สุกเกินไป ทำให้แข็ง
ผู้ชนะ เมาะ
ผู้ที่ตกเป็นอันดับผลงานแย่ที่สุด: กิ๊ก ไจแอ้นท์ และเอื้อ
ผู้ที่ถูกคัดออก: ไจแอ้นท์
ข้อมูลการออกอากาศ > ตอนที่ 12 : การแข่งขันทำอาหารของผู้ชนะรายการมาสเตอร์เชฟประเทศอังกฤษ

การแข่งกล่องปริศนา: ผู้เข้าแข่งขันทั้ง 8 คน จะต้องแข่งขันกันในโจทย์กล่องปริศนา ซึ่งในรอบนี้ จะต้องเลือกกล่องกันเอง ก่อนที่จะทำการแข่งขัน ทางรายการได้ให้ผู้เข้าแข่งขันดื่มนมถั่วเหลืองเพื่อเพิ่มพลัง ภายในกล่อง ประกอบไปด้วยอุปกรณ์ทำขนมไทยที่แตกต่างกัน โดยแต่ละคนได้รับอุปกรณ์ดังต่อไปนี้
| อุปกรณ์ | ผู้เข้าแข่งขัน |
| --- | --- |
เตาขนมครก: เอื้อ
ถ้วยตะไลสำหรับทำขนมถ้วย: ซีตรอง
พิมพ์กระทงทอง: กิ๊ก
กรวยทำฝอยทอง: แคปหมู
หม้อข้าวเกรียบปากหม้อ: เบลล์
พิมพ์ขนมไข่: สตังค์
เตาขนมถังแตก: เมาะ
เตาขนมเบื้อง: เฮง
ผู้ชนะ: เบลล์
บททดสอบความละเอียดและความแม่นยำ: จากการที่ เบลล์ เป็นผู้ชนะในรอบกล่องปริศนา เธอจะได้ผ่านเข้ารอบต่อไปโดยไม่ต้องแข่งขัน ส่วนผู้เข้าแข่งขันที่เหลือ จะต้องแข่งขันในรอบความละเอียดและความแม่นยำ โจทย์การแข่งขันในวันนี้ มาจากชาวไทยที่เป็นผู้ชนะรายการมาสเตอร์เชฟประเทศอังกฤษ คุณจริยา ขัตติยศ โจทย์ในการแข่งขัน คือ ชุดขันโตก ซึ่งเป็นเมนูในรอบชิงชนะเลิศของรายการมาสเตอร์เชฟประเทศอังกฤษ มีองค์ประกอบ คือ น้ำพริกอ่องแกะ ตำขนุนหอยเชลล์และแครกเกอร์หอยเชลล์ แกงฮังเลเนื้อวากิว และเครื่องเคียงต่าง ๆ มีเวลา 75 นาทีในการทำชุดขันโตกให้เหมือนต้นฉบับทั้งหน้าตาและรสชาติ ทั้งนี้ ผู้เข้าแข่งขันจะไม่ได้รับสูตรและวิธีการทำอาหารใด ๆ และจะได้รับสิทธิ์ในการชิมอาหารต้นฉบับเท่านั้น เกณฑ์การตัดสินมีดังนี้
น้ำพริกอ่องแกะจะต้องทำออกมาให้เข้มข้น และสามารถกลบกลิ่นของเนื้อแกะได้
ตำขนุนรสชาติต้องเข้มข้น เนื้อหอยเชลล์จะต้องสุกพอดี และแครกเกอร์หอยเชลล์จะต้องกรอบ ฟู และไม่อมน้ำมัน
แกงฮังเลเนื้อวากิว ส่วนของเนื้อจะต้องมีสีสวยอยู่ในระดับ Medium Rare และซอสฮังเลจะต้องเข้มข้นมีเนื้อแกงที่มันสวย
ข้าวเหนียวจะต้องไม่แฉะและไม่กระด้างเกินไป ผักเคียงจะต้องจัดออกมาให้สวยงามน่ารับประทาน
ผู้ชนะ ซีตรอง
ผู้ที่ตกเป็นสามอันดับผลงานแย่ที่สุด: เฮง แคปหมู และเมาะ
ผู้ที่ถูกคัดออก: เมาะ
ข้อมูลการออกอากาศ > ตอนที่ 13: การแข่งขันทำของทอด

การแข่งกล่องปริศนา: ผู้เข้าแข่งขันทั้ง 7 คน จะต้องแข่งขันกันในโจทย์กล่องปริศนา ภายในกล่อง ประกอบด้วยวัตถุดิบไทยและวัตถุดิบต่างชาติ ได้แก่ ปูนา, ปลาทู, เบคอน, หัวปลี, พาสลีย์, ถั่วแระญี่ปุ่น, รวมเบอร์รี่, สวิสชีส และข้าวโอ๊ต กับโจทย์ "อาหารไทยแนวผสมผสาน" มีเวลา 60 นาที 3 คนที่ทำได้ดีที่สุด คือ สตังค์ เอื้อ และซีตรอง ผู้ชนะในรอบนี้ คือ สตังค์
ผู้ชนะ: สตังค์
บททดสอบความคิดสร้างสรรค์: โจทย์การแข่งขันในรอบทดสอบความคิดสร้างสรรค์ในรอบนี้ คือ ของทอด โดยจะต้องทำอาหารที่มีความคิดสร้างสรรค์และมีความเป็นไทย โดยจะต้องเสิร์ฟให้กรรมการรับเชิญ จำนวน 200 คน ซึ่งมีอายุระหว่าง 18 - 25 ปี และจะต้องทำอาหารคนเดียวโดยไม่มีการช่วยเหลือกัน ในรอบนี้ จะได้ไปแข่งขันในหมู่บ้านย้อนยุคสมัยอยุธยา กันตนา มูฟวี่ทาวน์. ตำบล: คลองโยง. อำเภอ: พุทธมณฑล. จังหวัด: นครปฐม. สำหรับสตังค์ ผู้ชนะในรอบที่แล้ว จะได้รับสิทธิพิเศษ คือ เตาไฟขนาดใหญ่และกระทะใบยักษ์ เพื่อให้ทอดได้เสร็จในเวลาอย่างรวดเร็ว ผู้เข้าแข่งขันมีเวลา 2 ชั่วโมง 30 นาที ในการเตรียมอาหาร และมีเวลา 30 นาทีในการเสิร์ฟ การตัดสินในรอบนี้ มีคะแนนทั้งหมด 300 คะแนน จากกรรมการรับเชิญ คนละ 1 คะแนน รวม 200 คะแนน และกรรมการประจำรายการทั้ง 3 ท่าน จำนวน 100 คะแนน คนที่ได้คะแนนน้อยที่สุดจะต้องออกจากการแข่งขัน ในรอบนี้ เมนูและผลคะแนนของผู้เข้าแข่งขันมีดังต่อไปนี้
| ผู้เข้าแข่งขัน | เมนู | คะแนน |
| --- | --- | --- |
| เฮง | ไก่เผ็ดไทย | 47 |
| เบลล์ | ลูกไก่เงิน ลูกไก่ทอง | 25 |
| กิ๊ก | ตำข้าวโพดเห็ดเข็มทองกรอบ หมูตกครก | 31 |
| สตังค์ | หมูทอดซอสหมูฆ้อง | 39 |
| เอื้อ | หอยทอด | 22 |
| ซีตรอง | ไก่ทอดสะเต๊ะลือ | 60 |
| แคปหมู | ขนมกล้วยเหรียญทอง | 75 |
ผู้ชนะ: แคปหมู
ผู้ที่ถูกคัดออก: เอื้อ
ข้อมูลการออกอากาศ > ตอนที่ 14: การทำปาท่องโก๋รูปแบบใหม่

การแข่งกล่องปริศนา: ผู้เข้าแข่งขันทั้ง 6 คน จะต้องแข่งขันกันในโจทย์กล่องปริศนารอบสุดท้าย ในรอบนี้ ภายในกล่องประกอบด้วย กุ้งแชบ๊วย, ฟักทอง, ถั่วแดง, ข้าวเหนียวดำ, ใบเตย, ต้นหอม, กระท้อน, มะพร้าวอ่อน, แตงไทย, งาดำ, ถั่วลิสง และวุ้นผงตราโทรศัพท์ ในโจทย์ ขนมไทย ในเวลา 60 นาที ในรอบนี้ ทุกคนสามารถทำผลงานออกมาได้ดี แต่ 3 คนที่ทำได้ดีที่สุด คือ แคปหมู เฮง และซีตรอง โดยผู้ชนะ คือ ซีตรอง ซึ่งรางวัลของผู้ชนะในรอบนี้ คือ กระเช้าวุ้นผงตราโทรศัพท์พร้อมเงินรางวัล 10,000 บาท
ผู้ชนะ: ซีตรอง
บททดสอบความละเอียดและความแม่นยำ: ผู้เข้าแข่งขันทั้ง 6 คน จะต้องแข่งขันในรอบความละเอียดและความแม่นยำ โจทย์การแข่งขันในรอบนี้ คือ "ปาท่องโก๋ กับนมข้นหวานในรูปแบบใหม่" โดยเชฟเอียน ประกอบไปด้วย แป้งชูว์ ไอศกรีมนมข้นหวาน สโนว์สังขยาใบเตย สตรอว์เบอร์รีคอมโพต และครัมเบิล เกณฑ์ในการตัดสิน มีดังนี้
ปาท่องโก๋เมื่อทอดออกมาแล้วจะต้องมีความกรอบแห้งเป็นโพรง มีสีเหลืองสวยงาม และไม่อมน้ำมัน
ไอศกรีมนมข้นหวานจะต้องมีเนื้อเนียนสวย มีสีขาวนวล และรสชาติไม่หวานจนเกินไป
สโนว์สังขยาใบเตยจะต้องมีความละเอียดเป็นฝอย มีความเบา มีสีเขียว และมีกลิ่นหอมใบเตย
ครัมเบิลจะต้องมีความร่วน กรอบ แห้ง ไม่แฉะ
สตรอว์เบอร์รีคอมโพตจะต้องมีรสชาติเปรี้ยวอมหวาน
ผู้ที่เป็นสามอันดับผลงานดีที่สุด: กิ๊ก ซีตรอง และแคปหมู
ผู้ที่ตกเป็นสามอันดับผลงานแย่ที่สุด: เฮง เบลล์ และสตังค์
ผู้ที่ตกเป็นอันดับผลงานที่แย่ที่สุด: เฮง (ไม่ได้ถูกคัดออก)
ข้อมูลการออกอากาศ > ตอนที่ 15 - 16: การแข่งขันรอบรองชนะเลิศ

รอบที่ 1 อาหารไทยดั้งเดิม: ผู้เข้าแข่งขันจะต้องทำอาหารไทยในรสชาติดั้งเดิมโดยใช้ปลาสลิตและไข่ปลาสลิตตากแห้ง และจะต้องตกแต่งจานโดยการแกะสลัก มีเวลา 60 นาทีในการแข่งขัน
ผู้ชนะ: ซีตรอง
รอบที่ 2 อาหารไทยโมเดิร์น: ผู้เข้าแข่งขันจะต้องทำอาหารไทยสไตล์โมเดิร์น โดยในรอบนี้ มีกรรมการพิเศษ ได้แก่ เชฟต้น ธิติฏฐ์ ทัศนาขจร สุดยอดเชฟอาหารไทยที่กวาดรางวัลระดับโลก และกรรมการรายการท็อปเชฟไทยแลนด์ โจทย์ที่เชฟต้นนำมาทดสอบ คือ รวมเครื่องในหมูและไก่ ได้แก่ ไส้หมู เซี่ยงจี๊ (ไตหมู) ตับหมู หัวใจหมู และกึ๋นไก่ ผู้เข้าแข่งขันจะต้องนำเครื่องในราคาถูกมาทำเป็นอาหารไทยสไตล์โมเดิร์น ในเวลา 60 นาที
ผู้ชนะ: กิ๊ก
รอบที่ 3  อาหารไทยผสมผสาน: ผู้เข้าแข่งขันจะต้องทำอาหารไทยแนวผสมผสาน หรือ ไทยทวิสต์ โดยในรอบนี้ มีกรรมการพิเศษ ได้แก่ เชฟวิลแมน ลีออง สุดยอดเชฟผู้ตัดสินการแข่งขันระดับโลก ผู้อยู่เบื้องหลังความสำเร็จของเชฟทีมชาติไทย และกรรมการรายการท็อปเชฟไทยแลนด์ โจทย์ที่เชฟวิลแมนนำมาทดสอบ คือ ปูทาราบะ ผู้เข้าแข่งขันจะต้องนำปูทาราบะมาทำอาหารไทยแนวผสมผสาน ในเวลา 60 นาที
ผู้ชนะ: สตังค์
ผู้ที่ถูกคัดออก: เฮง เบลล์ และแคปหมู
ข้อมูลการออกอากาศ > ตอนที่ 16 - 17: การแข่งขันรอบชิงชนะเลิศ

ผู้ชนะมาสเตอร์เชฟไทยแลนด์ ซีซันที่ 6 หรือ มาสเตอร์เชฟอาหารไทย: ซีตรอง
แหล่งข้อมูลอื่น

เว็บไซต์ ช่อง 7HD
| ด ค กมาสเตอร์เชฟไทยแลนด์ |
| --- | --- | --- |
| พิธีกร |  ปิยธิดา มิตรธีรโรจน์  |  |
| กรรมการ |  หม่อมหลวงภาสันต์ สวัสดิวัตน์  หม่อมหลวงขวัญทิพย์ เทวกุล  พงษ์ธวัช เฉลิมกิตติชัย  |  |
| มาสเตอร์เชฟ |  ซีซัน 1  ซีซัน 2  ซีซัน 3  ออล สตาร์ส  ซีซัน 4  ซีซัน 5  ซีซัน 6 (อาหารไทย)  |  |
| มาสเตอร์เชฟจูเนียร์ |  ยุคเดิม  ยุคใหม่ ฤดูกาลที่ 1  ฤดูกาลที่ 2  ฤดูกาลที่ 3  |  |
| เซเลบริตี้ |  ฤดูกาลที่ 1  ฤดูกาลที่ 2  ฤดูกาลที่ 3  |  |
| เดอะ โพรเฟสชันนัลส์ |  ฤดูกาลที่ 1  |  |
| บทความที่เกี่ยวข้อง |  เฮลิโคเนีย เอช กรุ๊ป  |  |
มังกรอเมริกัน: เจค ลอง

| มังกรอเมริกัน: เจค ลอง |
| --- | --- |

เป็นที่รู้จักกันในชื่อ: อเมริกัน ดราก้อน'
ประเภท: แอนิเมชันซีรีส์ ตลก แอ็คชั่น-ผจญภัย ซูเปอร์ฮีโร่ แฟนตาซี
สร้างโดย: Jeff Goode
พัฒนาโดย: เอ็ดดี้ กูเซเลี่ยน แมตต์ เนเกรต
เขียนโดย: บิลลี่ ลินคอล์น แคท กรีน ไมเคิล เกอร์ลีย์
กำกับโดย: Christian Roman (season 1) Steve Loter (season 2) Nick Filippi (season 2)
เสียงของ:   ดันเต้ บาสโก้  คีน ยัง  จอห์น ดิมักจิโอ  เอมี่ บรัคเนอร์  คาลี ทรอย  ชาร์ลี ฟินน์  เจฟ เบนเนต  ลอเรน ทอม  เม วิทแมน 
ดนตรีแก่นเรื่องเปิด: "The Chosen One" performed by Mavin (2005–06) Jonas Brothers (2006–07)
ดนตรีแก่นเรื่องปิด: "The Chosen One" (instrumental) (2005–06)
ผู้ประพันธ์เพลง: Kat Green (2005–06) Billy Lincoln (2005–06) Adam Berry (2006–07)
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 2
จำนวนตอน: 52 (55 ส่วนเพิ่ม) (รายชื่อตอน)
การผลิต
ผู้อำนวยการผลิต: เจฟฟ์ กู๊ด เอ็ดดี้ กูเซเลียน แมตต์ เนเกรต คริสเตียน โรมัน
ผู้อำนวยการสร้าง: แลร์รี จอห์นสัน (Line producer)
ผู้ลำดับภาพ: ดง ฮัน โอ
ความยาวตอน: 22 นาที
บริษัทผู้ผลิต: Walt Disney Television Animation
ออกอากาศ
เครือข่าย:   ดิสนีย์แชนแนลดิสนีย์เอ็กซ์ดี  ดิสนีย์แชนแนล ทรูวิชั่นส์ 
ออกอากาศ: 21 มกราคม ค.ศ. 2005 (2005-01-21) – 1 กันยายน ค.ศ. 2007 (2007-09-01)
มังกรอเมริกัน: เจค ลอง เป็นการ์ตูนทีวีแอนิเมชัน ที่ออกอากาศในประเทศไทยทางช่อง ดิสนีย์ แชนเนล และ สถานีโทรทัศน์สีกองทัพบกช่อง 7 มีเรื่องราวเกี่ยวกับ เจค ลอง เด็กชายอายุ 13 ปี ซึ่งเป็นชาวอเมริกันเชื้อสายจีนที่อาศัยอยู่ในเมืองนิวยอร์ก แต่เขามีความลับอยู่อย่างหนึ่งคือ เขาเป็นมังกร
ตอน

| ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย |
| --- | --- | --- | --- | --- | --- |
|  | 1 | 21 | 21 | 21 มกราคม ค.ศ. 2005 (2005-01-21) | 29 มกราคม ค.ศ. 2006 (2006-01-29) |
|  | Special | Special | Special | 1 กรกฎาคม ค.ศ. 2005 (2005-07-01) | 1 กรกฎาคม ค.ศ. 2005 (2005-07-01) |
|  | 2 | 31 | 31 | 10 มิถุนายน ค.ศ. 2006 (2006-06-10) | 1 กันยายน ค.ศ. 2007 (2007-09-01) |
แหล่งข้อมูลอื่น

สถานีย่อยโทรทัศน์
สถานีย่อยประเทศสหรัฐ
American Dragon: Jake Long at Jeff Goode's website
มังกรอเมริกัน: เจค ลอง ที่อินเทอร์เน็ตมูวีเดตาเบส
ชากีรา

| ชากีรา |
| --- | --- |
เกิด: ชากีรา อิซาเบล เมบารัก ริโปล  (1977-02-02) 2 กุมภาพันธ์ ค.ศ. 1977 (48 ปี) บาร์รังกิยา ประเทศโคลอมเบีย
สัญชาติ:  โคลอมเบีย
อาชีพ: นักร้อง นักแต่งเพลง โปรดิวเซอร์เพลง นักเต้น นักแสดง
ปีปฏิบัติงาน: 1990–ปัจจุบัน
คู่รัก:  อันโตนิโอ เดอ ลา รัว (2000–2010)  ฌาราร์ต ปิเก (2011–2022) 
บุตร: 2
อาชีพทางดนตรี
แนวเพลง: ป็อป ร็อก ลาติน
เครื่องดนตรี: เสียง กีตาร์ ฮาร์โมนิกา กลอง กาฆอน แซมเพลอร์ คีย์บอร์ด
ค่ายเพลง: โคลัมเบีย อีพิก อาร์ซีเอ โซนีมิวสิกลาติน
 นักดนตรี
เว็บไซต์: shakira.com
ลายมือชื่อ

ชากีรา อิซาเบล เมบารัก ริโปล (สเปน: Shakira Isabel Mebarak Ripoll; เกิดเมื่อวันที่ 2 กุมภาพันธ์ พ.ศ. 2520) หรือเป็นที่รู้จักว่า ชากีรา (เสียงอ่านภาษาสเปน: [ʃaˈkiɾa]; เสียงอ่านภาษาอังกฤษ: /ˌʃəˈkɪərə/) เป็นนักร้อง นักแต่งเพลง โปรดิวเซอร์เพลง นักเต้น และนักแสดงชาวโคลอมเบีย เธอเข้าสู่วงการเพลงภายใต้โซนีมิวสิกโคลอมเบียตอนอายุ 13 ปี หลังจากความล้มเหลวใน 2 อัลบั้มแรกที่โคลอมเบีย Magia (1991) และ Peligro (1993) เธอเริ่มมีชื่อเสียงในกลุ่มประเทศที่ใช้ภาษาสเปนในอัลบั้มถัดไปของเธอ Pies Descalzos (1995) และ DóndeEstán los Ladrones? (1998)  ชากีราเข้าสู่ตลาดเพลงภาษาอังกฤษด้วยอัลบั้มที่ห้าของเธอที่ชื่อว่า Laundry Service (2001)  โดยมียอดขายมากกว่า 13 ล้านชุด มีเพลงอันดับหนึ่งระดับสากลอย่าง "Whenever, Wherever" และ "Underneath Your Clothes" และผลักดันชื่อเสียงของเธอในฐานะศิลปินที่มีแนวเพลงหลากหลาย
ชีวิตในวัยเด็ก

ชากีรา อิซาเบล เมบารัก ริโปล เกิดวันที่ 2 กุมภาพันธ์ พ.ศ. 2520 ที่บาร์รังกิยา ประเทศโคลอมเบีย เป็นบุตรเพียงคนเดียวของ แม่ค้าอัญมณีชาวโคลอมเบียเชื้อสายสเปน (กาตาลาและกัสติยา) และอิตาลี ชื่อ นิเดีย ริโปล และนักเขียนเชื้อสายเลบานอน ชื่อ วิลเลียม เมบารัก ชาดิด เนื่องจากปู่และย่าของชากีราเป็นชาวเลบานอนและได้อพยพไปที่นิวยอร์ก สหรัฐ ก่อนที่จะย้ายมายังประเทศโคลอมเบีย เธอมีพี่น้องต่างมารดาอีก 8 คน จากการสมรสครั้งใหม่ของบิดา ชื่อ ชากีรา (อาหรับ: شاكرة) เป็นภาษาอาหรับมีความหมายว่า "ความรู้สึกปลื้มปิติ"
แม้ชากีราจะใช้ภาษาสเปนเป็นหลัก แต่เธอก็สามารถใช้ภาษาอังกฤษและภาษาโปรตุเกสได้ดี รวมถึงสามารถใช้ภาษาอิตาลี, ภาษาฝรั่งเศสได้บ้าง
เมื่อตอนอายุ 10 ปี ชากีราชนะการแข่งขันคว้าตำแหน่งชนะเลิศในการประกวดร้องเพลงในระดับท้องถิ่นและระดับชาติ และได้เป็นตัวแทนไปร่วมงานเทศกาลเพลงโอตีที่ประเทศสเปน แต่งานจำกัดอายุไว้ที่ 16 ปี จึงทำให้ชากีราไม่สามารถเข้าร่วมงานได้ ต่อมาเมื่ออายุ 13 ปี เธอได้ย้ายไปอยู่ที่กรุงโบโกตาเพื่อทำอาชีพนางแบบ และได้เซ็นสัญญากับโซนีมิวสิกโคลอมเบีย เมื่ออายุ 13 ปี ออกผลงานชื่ออัลบั้ม Magia และต่อมาออกผลงานชุดที่ 2 คือ Peligro
เข้าสู่วงการ

ในปี พ.ศ. 2538 ชากิรามีงานแสดงละครเรื่องเอลโอเอซิส และออกอัลบัม Pies Descalzos ในปี พ.ศ. 2539 จนในปี พ.ศ. 2544 ชากิราเป็นที่รู้จักในระดับสากลกับผลงานชุด Laundry Service ที่มีเพลงดังอย่าง "Whenever, Wherever" และ "Underneath Your Clothes" และผลงานดังอย่างอัลบัมภาษาอังกฤษที่มีชื่อว่า Oral Fixation Vol.2 ที่มีเพลงดังอันดับ 1 บิลบอร์ดอย่างเพลง "Hips Don’t Lies" และ "Don's Brother"
ช่วงปี พ.ศ. 2550 ชากิราได้มีโปรเจกต์พิเศษโดยมาร้องเพลงร่วมกับบียอนเซ่ในเพลง "บิวติฟูล์ไลอาร์" เป็นซิงเกิลที่อยู่ในอัลบัม B-Day Delux Edition โดยสามารถขึ้นอันดับ 1 ในอังกฤษ ส่วนในสหรัฐอเมริกาขึ้นสูงสุดที่อันดับ 3 และยังได้รับรางวัลในงาน MTV Europe อีกด้วย
พ.ศ. 2533-2537: Magia และ Peligro

ชากิราได้ออกอัลบัม Magia โดยออกในนามของค่ายเพลงโซนี่บีเอ็มจีที่โคลอมเบียในปี ค.ศ. 1990 เมื่อเธอมีอายุเพียง 13 ปี เพลงในชุดนี้มีการผสมแนวเพลงดิสโกเทค อัลบัมถูกวางจำหน่ายในปี พ.ศ. 2534 โดยแนวเพลงนี้ยังไม่ตรงตามความต้องการของตลาด แม้ว่าได้รับการตอบรับที่ดีในโคลอมเบีย แต่ยอดขายออกไปได้เพียง 1,200 แผ่น
พ.ศ. 2538-2540: Pies Descalzos

ชากิราเริ่มบันทึกเพลง "¿Dónde estás corazón?" (ภายหลังออกอัลบัม Descalzos) สำหรับการรวบรวมอัลบัม Nuestro Rock ในปี พ.ศ. 2538 โดยเปิดตัวในโคลอมเบียเท่านั้น
อัลบัมวางจำหน่ายวันที่ 13 กุมภาพันธ์ พ.ศ. 2539 โดยอัลบัมนี้สามารถขึ้นสู่ U.S. Billboard 200 ในอันดับที่ 180 และอันดับที่ 5 ใน U.S. Billboard Top Latin Albums และที่อื่น ๆ ดังนี้ "Estoy aquí" (U.S. Latin #2), "¿Dónde estás corazón?" (U.S. Latin #5), "Pies descalzos, Sueños blancos", "Un poco de amor" (U.S. Latin #6), "Antología" (U.S. Latin #15) และ "Se quiere, se mata" (U.S. Latin #8) และในเดือนสิงหาคม พ.ศ. 2539 โดยได้รับรางวัลแผ่นเสียงทองคำขาวจากสมาคมผู้ประกอบกิจการเพลงของสหรัฐอเมริกา (RIAA) อีกด้วย
พ.ศ. 2544-2547: Laundry Service

เมื่อความสำเร็จของ "¿Dónde están los ladrones?" และ MTV Unplugged, Shakira โดยเป็นการเริ่มต้นอัลบัมแรกที่ออกในการออกสู่สากลของชากิรา โดยอัลบัม Laundry Service ได้รับการตอบรับด้วยเพลง "Whenever, Wherever" และ "Underneath Your Clothes" เพลงนี้ถูกปล่อยเป็นเพลงช้าเพลงแรกของชากิรา โดยเพลงได้รับอิทธิพลจากดนตรีในแถบเทือกเขาแอนดีส รวมถึงเครื่องดนตรีชารังโกและแพนฟลูตในการประพันธ์ดนตรี โดยทั้งสองเพลงนั้นทำให้ชากิราประสบความสำเร็จในระดับสากล
พ.ศ. 2548-2550: Fixations

ในปีนี้ ชากิราได้เริ่มโครงการ Oral Fixation อย่างเต็มตัว โดยเริ่มจากการออกอัลบัมแรงในโปรเจกต์ Oral Fixation vol. 1 ในชื่อ Fijación Oral Vol. 1 ถูกวางจำหน่ายในสเปนวันที่ 3 มิถุนายน พ.ศ. 2548 ในไอร์แลนด์วันที่ 6 มิถุนายน พ.ศ. 2548 ในยุโรป และเมื่อวันที่ 7 มิถุนายน พ.ศ. 2548 ในอเมริกาเหนือ ลาตินอเมริกา และออสเตรเลีย โดยอัลบัมได้รับประสบความสำเร็จทั้งการวางขายและการออกอากาศ โดยเพลง "La Tortura" ได้รับ MTV Video Music Awards และสามารถขึ้นสู่ Billboard 200 ได้ในอันดับที่ 23
ต่อมาในวันที่ 2 พฤศจิกายน พ.ศ. 2549 ชากิราได้รับรางวัลลาตินแกรมมี 4 รางวัลจากเพลง "La Tortura" ในสาขา Record of the Year และ Song of the Year  และจากอัลบัม Fijación Oral Vol. 1 ในสาขา Album of the Year และ Best Pop Vocal Album
ฟุตบอลโลก 2010

ในการแข่งขันฟุตบอลโลก 2010 ที่ประเทศแอฟริกาใต้เป็นเจ้าภาพ ชากิราได้เป็นหนึ่งในนักร้องที่ร้องเพลงประจำการแข่งขันครั้งนี้ด้วย ในเพลง "Waka Waka (This Time for Africa)" ซึ่งเป็นวลีในภาษาผสมแก้ขัด (พิดจิน) ที่มีพื้นฐานจากภาษาฟาง (Fang) ในภูมิภาคแอฟริกากลาง แปลความหมายได้ว่า "(ได้เวลาแล้ว) ทำเลย/ลุยเลย" ในการถ่ายทำมิวสิกวิดีโอ ชากิราได้พบกับ ฌาราร์ต ปิเก นักฟุตบอลทีมชาติสเปน คู่ชีวิตของเธอ โดยทั้งสองมีบุตรชายด้วยกัน 2 คน คือ มิลันและซาชา และในปีค.ศ. 2022 ทั้งคู่ได้ประกาศสิ้นสุดความสัมพันธ์กันหลังจากใช้ชีวิตคู่มายาวนานถึง 11 ปี
ผลงานเพลง

| --- | --- |
 พ.ศ. 2534: Magia Cazador de amor  Cuentas conmigo  Esta noche voy contigo  Gafas oscuras  Lejos de tu amor  Magia  Necesito de ti  Sueños พ.ศ. 2540: The Remixes Shakira Dj Memegamix  Estoy aquí (Extended Remix)  Estou aquí  ¿Dónde estás corazón?  Un poco de amor  Um pouco de amor  Pies descalzos, sueños blancos (Meme's Super Club Mix)  Pes descalcos  Estoy Aqui (Rmx)  ¿Dónde estás corazón? (Rmx)  Un poco de amor (Rmx)  Pies descalzos, sueños blancos พ.ศ. 2541: ¿Dónde están los ladrones? Ciega, sordomuda  Sombra de ti  Si te vas  Que vuelvas  Ojos así  Octavo día  No creo  Moscas en la casa  Inevitable  Tú พ.ศ. 2544: Pies descalzos Estoy aquí  Antología  Un poco de amor  Quiero  Te necesito  Vuelve  Te espero sentada  Pies descalzos, sueños blancos  Pienso en ti  ¿Dónde estás corazón?  Se quiere, se mata พ.ศ. 2544: Laundry Service Objection  Underneath Your Clothes  Whenever, Wherever  Rules  The One  Ready for The Good Times  Fool  Te dejo, Madrid  Poem to a Horse  Que me quedes tú  Eyes Like Yours  Suerte  Te aviso, te anuncio:  พ.ศ. 2548: Fijación oral Vol. 1 En tus pupilas  La pared  La tortura  Obtener un sí  Día especial  Escondite inglés  No  Las de la intuición  Día de enero  Lo imprescindible  La tortura (Shaketon Remix) พ.ศ. 2548: Oral Fixation Vol. 2 How Do You Do  Don't Bother  Illegal  The Day and The Time  Animal City  Dreams for Plans  Hey You  Your Embrace  Costume Makes The Clown  Something  Timor  La tortura พ.ศ. 2552: She Wolf She Wolf  Did it Again  Long Time  Why Wait  Good Stuff  Men in this Town  Gypsy  Spy (Featuring Wydef Jean)  Mon Amour  Lo Hecho Esta Hecho  Anos Luz  Loba พ.ศ. 2557: ชากิรา Dare (La La La)  Can't Remember to Forget You (แขกรับเชิญ Rihanna) - Singles เปิดตัว  Empire - Singles ที่ 2 ในอัลบัม  You Don't Care About Me  Cut Me Deep (แขกรับเชิญ Magic!)  Spotlight  Broken Record  Medicine (แขกรับเชิญ Blake Shelton)  Mon Amour  23  The One Thing  Nunca Me Acuerdo De Olvidarte (Can't Remember to Forget You เวอร์ชันสเปน)  The One Thing  La La La (Deluxe edition) - Singles ที่ 3 ในอัลบัม, เพลงประกอบการแข่งขันฟุตบอลโลก 2014 ที่บราซิลเป็นเจ้าภาพ  Chasing Shadows (Deluxe edition)  That Way (Deluxe edition)
แหล่งข้อมูลอื่น

เว็บไซต์ทางการ
ชากีรา ที่อินเทอร์เน็ตมูวีเดตาเบส
ชากีรา ที่เฟซบุ๊ก
ชากีรา ที่อินสตาแกรม
ชากีรา ที่เอกซ์ (ทวิตเตอร์)
ชากีรา ที่ติ๊กต็อก
มิสคอสโม

| --- | --- |
ชื่อย่อ: MCO
ก่อตั้ง: 23 สิงหาคม 2023; 18 เดือนก่อน (2023-08-23)
ผู้ก่อตั้ง: เจิ่น เหวียต บ๋าว ฮหว่าง
ก่อตั้งที่: นครโฮจิมินห์, เวียดนาม
วัตถุประสงค์: การประกวดความงาม
สํานักงานใหญ่: นครโฮจิมินห์
ที่ตั้ง: เวียดนาม
ภาษาทางการ : อังกฤษ, เวียดนาม
ประธานกองประกวด: เจิ่น เหวียต บ๋าว ฮหว่าง
องค์กรปกครอง: ยูนิคอร์ป ยูนิมีเดีย
เว็บไซต์: misscosmo.com
มิสคอสโม (อังกฤษ: Miss Cosmo) เป็นการประกวดนางงามนานาชาติประจำปีซึ่งจัดโดยยูนิคอร์ปและยูนิมีเดียซึ่งมีสำนักงานใหญ่ในนครโฮจิมินห์ ประเทศเวียดนาม ซึ่งได้ถูกก่อตั้งขึ้นในเดือนสิงหาคม ค.ศ. 2023 และได้ถูกจัดขึ้นครั้งแรกในเดือนตุลาคม ค.ศ. 2024 โดยมีเจิ่น เหวียต บ๋าว ฮหว่าง (เวียดนาม: Trần Việt Bảo Hoàng) เป็นประธานกองประกวด
ผู้ครองตำแหน่งปัจจุบันคือเกตุต เปอร์มาตา จูลียัซตริด จากประเทศอินโดนีเซีย ซึ่งได้รับตำแหน่งเมื่อวันที่ 5 ตุลาคม ค.ศ. 2024 ที่ Saigon Riverside Park นครโฮจิมินห์ โดยเธอเป็นชาวอินโดนีเซียและเป็นผู้ชนะการประกวดมิสคอสโมคนแรก
ผู้ชนะการประกวดในช่วงไม่กี่ปี

| ปี | ประเทศ | ผู้ดำรงตำแหน่ง | สถานที่จัดประกวด | ผู้เข้าประกวด |
| --- | --- | --- | --- | --- |
| 2024 |  อินโดนีเซีย | เกตุต เปอร์มาตา จูลียัซตริด (Ketut Permata Juliastrid) | นครโฮจิมินห์, เวียดนาม | 56 |
ผู้ชนะการประกวดในช่วงไม่กี่ปี > จำนวนของประเทศที่ชนะ

| ประเทศและดินแดน | จำนวน | ชนะ |
| --- | --- | --- |
|  อินโดนีเซีย | 1 | 2024 |
ผู้ชนะการประกวดในช่วงไม่กี่ปี > จำนวนของทวีปที่ชนะ

| ทวีป | จำนวน | ชนะ |
| --- | --- | --- |
| อเมริกา | 0 |  |
| ยุโรป | 0 |  |
| เอเชีย | 1 |  อินโดนีเซีย (1) |
| แอฟริกา | 0 |  |
| โอเชียเนีย | 0 |  |
ทำเนียบมิสคอสโม

มิสคอสโม 2024
เกตุต เปอร์มาตา จูลียัซตริด
 อินโดนีเซีย
ตัวแทนประเทศไทย

บริษัท ทีพีเอ็น โกลบอล จำกัด ได้ลิขสิทธิ์ส่งตัวแทนเข้าร่วมประกวดในปี 2024-ปัจจุบัน
| ปี | ผู้ดำรงตำแหน่ง | จังหวัด | ตำแหน่งในการประกวด | รางวัลพิเศษ |
| --- | --- | --- | --- | --- |
| 2024 | กานต์ฤทัย ทัศบุตร | อุบลราชธานี | รองชนะเลิศ |  EXPERT'S AWARD by Globalbeauties |
ดูเพิ่ม

รายการประกวดความงาม
แหล่งข้อมูลอื่น

| ด ค กการประกวดความงามนานาชาติ |
| --- | --- |
การประกวดผู้หญิง (แกรนด์สแลม):  มิสเวิลด์  มิสยูนิเวิร์ส  มิสอินเตอร์เนชันแนล  มิสซูปราเนชันแนล  มิสแกรนด์อินเตอร์เนชันแนล 
การประกวดผู้หญิง:  มิสเอิร์ธ  มิสอินเตอร์คอนติเนนตัล  มิสโมเดลออฟเดอะเวิลด์  เวิลด์มิสยูนิเวอร์ซิตี้  มิสออลเนชันส์  มิสทัวริซึมเวิลด์ (สหราชอาณาจักร)  มิสทัวริซึมควีนออฟเดอะเยียร์อินเตอร์เนชันแนล  ท็อปโมเดลออฟเดอะเวิลด์  มิสทัวริซึมอินเตอร์เนชันแนล  มิสทัวริซึมควีนอินเตอร์เนชันแนล  เดอะมิสโกลบ  มิสออราอินเตอร์เนชันแนล  มิสทัวริซึมเมโทรโพลิตันอินเตอร์เนชันแนล  มิสเฟรนด์ชิพอินเตอร์เนชันแนล  ซูเปอร์โมเดลอินเตอร์เนชันแนล  เฟซออฟบิวตีอินเตอร์เนชันแนล  มิสโกลบอล  มิสอีโคอินเตอร์เนชันแนล  มิสทัวริซึมเวิลด์ (จีน)  มิสแพลนเน็ตอินเตอร์เนชันแนล  มิสแฟบิวลัสอินเตอร์เนชันแนล  มิสชาร์ม  มิสคอสโม  เรย์นาอินเตร์นาซิโอนัลเดลกากาโอ  มิสเซาท์อีสต์เอเชียทัวริซึมแอมบาสเดอร์  มิสยูไนเต็ดคอนติเนนท์  มิสไชนิสเวิลด์  เรย์นา อิสปาโนอาเมริกานา  มิสไชนิสอินเตอร์เนชั่นแนล  มิสเอเชีย  เรย์น่า มูนเดียล เดล บานาโน  เรย์นาโด อินเตร์นาเซียวนัล เดล กาเฟ  มิสเอเชียแปซิฟิกอินเตอร์เนชันแนล  มิสซิสอินเตอร์เนชันแนล (สิงคโปร์)  มิสซิสยูนิเวิร์ส  มิสซิสโกลบ  มิสซิสเวิลด์  มิสซิสอินเตอร์เนชันแนล (สหรัฐ)  มิสอีโคทีนอินเตอร์เนชันแนล  ปรินส์แอนด์ปรินส์เซสอินเตอร์เนชันแนล  มิสทีนอินเตอร์เนชันแนล (สหรัฐ)  มิสทีนอินเตอร์เนชันแนล (เอกวาดอร์)  มิสทีนอินเตอร์เนชันแนล (อินเดีย)  มิสโกลบ  มิสทัวร์ลิซึมควีนเอเชีย  มิสโกลบอลบิวตีควีน  มิสแอมบาสซเดอร์  มิสโกลบอินเตอร์เนชันแนล 
การประกวดผู้ชาย (แกรนด์สแลม):  แมนฮันต์อินเตอร์เนชันแนล  มิสเตอร์เวิลด์  มิสเตอร์อินเตอร์เนชันแนล  มิสเตอร์โกลบอล  มิสเตอร์ซูปราเนชันแนล 
การประกวดผู้ชาย:  แมนออฟเดอะเวิลด์  แมนฮอตสตาร์อินเตอร์เนชันแนล  เวิลด์ฟิตเนสซูเปอร์โมเดล  มิสเตอร์เฟรนด์ชิปอินเตอร์เนชันแนล  มิสเตอร์เวิร์คคิงเมนอินเตอร์เนชันแนล  มิสเตอร์คอนติเนนตัลเวิลด์  มิสเตอร์ยูไนเต็ดเวิลด์  มิสเตอร์แกรนด์อินเตอร์เนชันแนล  มิสเตอร์เนชันแนลยูนิเวิร์ส  แมนออฟเดอะเยียร์  มิสเตอร์ทัวริซึมเวิลด์  มิสเตอร์โมเดลอินเตอร์เนชันแนล  มิสเตอร์โกลบอลทีน  แมนยูนิเวิร์สโมเดล  มิสเตอร์ยูนิเวอร์แซลแอมบาสซาเดอร์ 
การประกวดแอลจีบีที+:  มิสอินเตอร์เนชั่นแนลควีน 
การประกวดอื่นๆ:  มิสแฟบบิวลัสอินเตอร์เนชันแนล  มิสแอนด์มิสเตอร์เดฟเวิลด์แอนด์ยุโรปแอนด์เอเชีย  ปรินส์แอนด์ปรินส์เซสอินเตอร์เนชันแนล  มิสแอนด์มิสเตอร์อินเตอร์เนชันแนล
วารินทร์ ลิ้มศักดากุล

| วารินทร์ ลิ้มศักดากุล |
| --- | --- |

ข้อมูลส่วนบุคคล
เกิด: 16 กันยายน พ.ศ. 2495 (72 ปี)
คู่สมรส: สุพรรณ ลิ้มศักดากุล

นายวารินทร์ ลิ้มศักดากุล (เกิด 16 กันยายน พ.ศ. 2495) อดีตสมาชิกสภาผู้แทนราษฎรจังหวัดเชียงใหม่ 1 สมัย และเป็นนักธุรกิจชาวเชียงใหม่
ประวัติ

วารินทร์ ลิ้มศักดากุล เกิดเมื่อวันที่ 16 กันยายน พ.ศ. 2495 เป็นบุตรของปรีชา กับคำนวณ ลิ้มศักดากุล มีพี่น้อง 5 คนสำเร็จการศึกษาระดับมัธยมศึกษาตอนต้น จากโรงเรียนมงฟอร์ตวิทยาลัยสมรสกับนางสุพรรณ ลิ้มศักดากุล